  Виталий Пронин Удмуртысь 3 сюрслэсь ятыр 3 аресозь нылпиен пукись анайёс выль удыслы дышетскозы. Таӵе кичӧлтон «Демография» нацпроект чотын быдэсъяськоз. Анайёс выль удыслы дышетскыны быгатозы Интернетысь ивор утчанъя огез сервис ивортэмъя, берло дыре уноез нылпиен пукись нылкышноос выль удыслы дышетскон сярысь юанъёсын Интернет вотэсъёсы пырало. Угось одӥгъёсызлэн удыссыя тодон-валанзэс ыштэмзы уг поты, мукетъёсызлэн, нылпиен пукыса, нялтас выль ужлы дышетскыны мылкыдзы бадӟым. Нылпиен декретын пукись кышномуртлы дунтэк дышетскыны луонлык сётэ «Демография» нацпроект. Отчы пыриськон понна вазиськоно интыысь Уже интыянъя центре. Дышетскон 2 арняысен кутскыса 6 толэзёзь кыстӥськыны быгатоз. Теория сярысь, бадӟымгес саклык висъяськоз киез волятонлы. Ӵемгес нылкышноос мылкыд каро парикмахерлы, пӧраськисьлы, вуриськисьлы, бухгалтерлы дышетскыны. Таӵе специалистъёслы шаерамы тросгес кулэясько. 2019-тӥ арысен кутскыса выль удыслы дышетскыны мылкыд кариз ни 126 нылкышно. Талы элькун бюджетысь 1,7 миллион манет висъямын. Вуоно арысен программаез азинтыны 95 процентэз уксё вуоз федерал бюджетысь, 5 процентсэ висъялоз элькун. Сергей Захаров  